स्‍मृति ईरानी की बेटी के साथ दादागीरी कर रहा था क्‍लासमेट, मंत्री ने यूं सिखाया सबक  
स्‍मृति ईरानी ने इंस्‍टाग्राम पर बेहद पावरफुल पोस्‍ट लिखा है
उन्‍होंने बताया कि किस तरह उनकी बेटी को बुली होना पड़ा
इसी के साथ उन्‍होंने दादागीरी करने वाले बच्‍चे की जमकर क्‍लास ली
केंद्रीय मंत्री स्‍मृति ईरानी (Smriti Irani) ने आज इंस्‍टाग्राम पर दादागीरी को लेकर बेहद दमदार पोस्‍ट किया है. अपने अनुभव को साझा करते हुए उन्‍होंने बताया कि हाल ही में उनकी बेटी को स्‍कूल में किस तरह बुली (Bully) होना पड़ा. इंस्‍टाग्राम पर बेटी जोइश ईरानी (Zoish Irani) की तस्‍वीर को शेयर करते हुए उन्‍होंने बताया कि जिस फोटो को उन्‍होंने एक दिन पहले हटा लिया था उसे वो फिर से क्‍यों शेयर कर रही हैं.
स्‍मृति ईरानी ने लिखा है, "मैंने कल अपनी बेटी की एक सेल्‍फी को डिलीट कर दिया था क्‍योंकि एक बेवकूफ उसे क्‍लास में बुली करता है. झा उसके लुक्‍स का मजाक बनाता है और क्‍लास के अपने दोस्‍त से कहता है कि वो भी उसे मां के इंस्‍टाग्राम पर पोस्‍ट की गई फोटो के लिए शर्मिंदा करें."
स्‍मृति ने यह भी बताया कि उनकी बेटी ने उनसे पोस्‍ट डिलीट करने के लिए कहा और उन्‍होंने बात मान भी ली. उनके मुताबिक, "मैंने उसकी बात मानी क्‍योंकि मैं उसकी आंखों में आंसू नहीं देख सकती." 
हालांकि बाद में उन्‍हें एहसास हुआ कि इस तरह पोस्‍ट डिलीट करने से गलत आदमी को और ताकत मिलेगी. उस तस्‍वीर को फिर से पोस्‍ट करते हुए स्‍मृति ने लिखा है, "मुझे एहसास हुआ कि मेरी इस हरकत से बुली को सपोर्ट मिला है." 
अपनी बेटी के साथ खड़े होते हुए स्‍मृति ने उस क्‍लासमेट के लिए लिखा है, "मेरी बेटी सफल खिलाड़ी है, लिम्‍का बुक्‍स में उसका नाम है, कराटे में ब्‍लैक बेल्‍ट है और विश्‍व चैम्पियनशिप में उसे दो बार कांस्‍य पदक मिल चुका है. वह बहुत ही प्‍यारी बेटी है और हां बहुत सुंदर भी." 
अपनी पोस्‍ट को समाप्‍त करते हुए उन्‍होंने लिखा है, "तुम जितना चाहो उसे बुली करो, वो वापस लड़ेगी. वो जोइश ईरानी है और मुझे उसकी मां होने पर गर्व है."  
I deleted my daughter's selfie yesterday coz an idiot bully in her class ,A Jha ,mocks her for her looks & tells his pals in class to humiliate her for how she looks in her mother's insta post. My child pleaded with me ‘ Ma please delete it, they are making fun of me'. I obliged coz I could not stand her tears. Then I realised my act just supported the bully . So Mr Jha , my daughter is an accomplished sports person, record holder in Limca Books, 2 Nd Dan black belt in Karate, at the World Championships has been awarded bronze medal twice; is a loving daughter and yes damn beautiful. Bully her all you want , she will fight back. She is Zoish Irani and I'm proud to be her Mom 
A post shared by  Smriti Irani (@smritiiraniofficial) on Jun 21, 2019 at 1:22am PDT
स्‍मृति ईरानी ने जैसे ही पोस्‍ट शेयर किया उसके आधे घंटे के भीतर ही उसे 14 हजार लाइक्‍स मिल गए. कई लोगों ने पोस्‍ट के समर्थन में कमेंट भी किए.
आपको बता दें कि कपड़ा और महिला व बाल विकास मंत्री स्‍मृति ईरानी अक्‍सर इंस्‍टाग्राम अकाउंट पर अपनी बेटी की तस्‍वीरें शेयर करती रहती हैं.
The birthday hug which reminds you ‘damn my baby has grown up'#motherdaughter #simplejoys 
A post shared by  Smriti Irani (@smritiiraniofficial) on Mar 23, 2019 at 10:54am PDT
इससे पहले मई में उन्‍होंने जोइश ईरानी को सीबीएसई के 10वीं बोर्ड में पास होने पर ट्विटर पर बधाई भी दी थी.